PRIJEDLOG

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA GRAD OMIŠ**

**ŽUPANIJA: SPLITSKO-DALMATINSKA**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Grada Omiša iznosi: 3,7467 hektara.
2. Podaci o dosadašnjem raspolaganju

T-1 Prikaz dosadašnjeg raspolaganja po svim oblicima - površina u ha

|  |  |  |  |
| --- | --- | --- | --- |
| R.br. | OBLIK RASPOLAGANJA ( skraćeni naziv iz ugovora) | Ukupan broj ugovora | Ukupna površina po ugovorima |
|  | zakup | 0 | 0 |
|  | dugogodišnji zakup | 0 | 0 |
|  | koncesija | 0 | 0 |
|  | privremeno korištenje | 0 | 0 |
|  | prodaja (neotplaćeno)\* | 0 | 0 |

1. Sumarni pregled površina poljoprivrednog zemljišta u vlasništvu države prema oblicima raspolaganja

T-2 Prikaz ukupnih površina po oblicima raspolaganja

|  |  |  |
| --- | --- | --- |
| OBLIK RASPOLAGANJA | Površinau ha | NAPOMENA(minirano, višegodišnji nasadi i sustavi odvodnje i navodnjavanja) |
| površine određene za povrat | 0 | - |
| površine određene za prodaju - jednokratno, maksimalno do 25% | 0 | - |
| površine određene za zakup | 3,7467 |  - |
| površine određene za zakup za ribnjake | 0 |  - |
| površine određene za zakup zajedničkih pašnjaka | 0 |  -  |
| površine određene za ostale namjene - jednokratno, maksimalno do 5% | 0 | - |

**MAKSIMALNA POVRŠINA ZA ZAKUP** iznosi: 3,1234 ha.

**DETALJNA RAZRADA** **PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA GRAD OMIŠ**

1. **ZEMLJOPISNI PODACI O GRADU OMIŠU**

 Grad Omiš prostire se na površini od 266,2 km2 (26.620 ha). U sastavu Grada Omiša su naselja Blato na Cetini, Borak, Čelina, Čišla, Donji Dolac, Dubrava, Gata, Gornji Dolac, Kostanje, Kučiće, Lokva Rogoznica, Marušići, Mimice, Naklice, Nova Sela, Omiš, Ostrvica, Pisak, Podašpilje, Podgrađe, Putišići, Seoca, Slime, Smolonje, Srijane, Stanići, Svinišće, Trnbusi, Tugare, Zakučac, Zvečanje.

Slika 1: Naselja Grada Omiša

**2. GOSPODARENJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA GRAD OMIŠ**

 Zakonom o poljoprivrednom zemljištu („NN“ broj 20/18, 115/18, 98/19, u daljnjem tekstu: Zakon) određuje se raspolaganje poljoprivrednim zemljištem u vlasništvu Republike Hrvatske na temelju Programa raspolaganja poljoprivrednim zemljištem koje donosi Grad Omiš uz prethodno mišljenje Splitsko-dalmatinske županije i suglasnost Ministarstva poljoprivrede Republike Hrvatske.

 Oblici raspolaganja poljoprivrednim zemljištem u vlasništvu Republike Hrvatske su zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.
 Jedinice lokalne samouprave putem javnog natječaja provode zakup, zakup zajedničkih pašnjaka i prodaju.

 Grad Omiš sve slobodne površine državnog poljoprivrednog zemljišta odrediti će za zakup odnosno neće prodavati poljoprivredno zemljište u vlasništvu države.
 Područje Grada Omiša nije na popisu Hrvatskog centra za razminiranje, miniranih i minski sumnjivih područja.

 Osnovna načela raspolaganja državnim poljoprivrednim zemljištem na području Grad Omiš su:

* Državno poljoprivredno zemljište treba biti u funkciji poljoprivredne proizvodnje uzimajući u obzir tradicijsku proizvodnju omiškog kraja i specifičnosti pojedinih poljoprivrednih površina definiranih ovim Programom;
* Grad Omiš sve slobodne površine državnog poljoprivrednog zemljišta odrediti će za zakup;
* Prilikom davanja u zakup državnog poljoprivrednog zemljišta poštivati će se odredbe čl. 36. Zakona;
* Preko nadležnih institucija provodit će se stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem koje su dobili putem javnog natječaja.

**3. UKUPNA POVRŠINA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

 Prema službeno dostavljenim podacima Državne geodetske uprave, Središnjeg ureda Zagreb, ukupna površina poljoprivrednog zemljišta u vlasništvu Republike Hrvatske, koje je u katastarskom operatu nadležnog Područnog ureda za katastar Split, Ispostava za katastar nekretnina Omiš, upisana kao poljoprivredno zemljište sukladno ovom Zakonu, iznosi 3,7467 hektara.

**4. PODACI O DOSADAŠNJEM RASPOLAGANJU POLJOPRIVREDNIM ZEMLJIŠTEM U VLASNIŠTVU DRŽAVE**

 Poljoprivrednim zemljištem u vlasništvu Republike Hrvatske na području Grada Omiša nije se do sada uopće raspolagalo.

**5. POVRŠINE ODREĐENE ZA ZAKUP**

Maksimalna površina koja se na području grada Omiša može dati u zakup pojedinoj fizičkoj ili pravnoj osobi iznosi 3,1234 hektara. Popis svih katastarskih čestica poljoprivrednog zemljišta u vlasništvu RH određenih za davanje u zakup na 25 godina, nalazi se u Excel tablici koja je sastavni dio ovog Programa.

Prikaz raspolaganja po katastarskim česticama:



OBJAŠNJENJE:

1 – upisati redni broj

2 – upisati naziv županije

3 – upisati naziv općine

4 – upisati naziv katastarske općine

5 – upisati katastarsku oznaku općine

6 – upisati broj katastarske čestice

7 – pisati površinu u metrima kvadratnim. Ne koristiti razmak između brojeve, ne koristiti decimalnu točku ili zarez

8 – upisati naziv kulture upisan u katastru

9 – upisati planirani oblik raspolaganja (POVRAT, PRODAJA, ZAKUP, ZAKUP ZAJEDNIČKOG PAŠNJAKA, ZAKUP ZA RIBNJAKE, OSTALO)

10 – upisati (MINIRANO, OBRASLO, NESREĐENO ZK STANJE, VIŠEGODIŠNJI NASADI, SUSTAVI NAVODNJAVANJA I ODVODNJE, P1 i P2……)

11 – upisati dosadašnji oblik raspolaganja, naziv iz ugovora, koristiti skraćeni naziv npr.: KONCESIJA, DUGOGODIŠNJI, ZAKUP, PRIVREMENO, PAŠNJACI, RIBNJACI I SL.

12 – upisati do kojeg datuma je trajanje raspolaganja datum upisati na način (dd.mm.gggg.)

13 – upisati neke važne činjenice za koje se smatra da bi bile bitne

 U obuhvatu ekološke mreže Natura 2000 nalaze se k.č.br. 4705, 5107, 5011, 5014 u katastarskoj općini Gata i k.č.br. 3909 u katastarskoj općini Blato na Cetini. Sukladno dopisu Ministarstva gospodarstva i održivog razvoja Republike Hrvatske, oznake KLASA: 612-07/20-38/787, URBROJ:517-20-2, od 14.08.2020. godine, travnjačke površine u katastarskim česticama br. 4705, 5107, 5011, 5014, sve k.o. Gata, planiraju se dati u zakup na korištenje kao livade ili pašnjake.

 Za potrebe izrade Programa raspolaganja poljoprivrednim zemljištem u vlasništvu Republike Hrvatske, Državna geodetska uprava, Ispostava za katastar nekretnina Omiš, dostavila je kopije katastarskih planova sa prikazom svih katastarskih čestica poljoprivrednog zemljišta u vlasništvu Republike Hrvatske koje su određene za davanje u zakup.

 **6. POVRŠINE ODREĐENE ZA PRODAJU**

 Na području Grada Omiša ne postoje površine poljoprivrednog zemljišta u vlasništvu Republike Hrvatske određene za prodaju.

**7. POVRŠINE ODREĐENE ZA POVRAT**

 Ured državne uprave u Splitsko-dalmatinskoj županiji, Ispostava Omiš očitovao se o površini koju je potrebno osigurati kao nadoknadu za oduzetu imovinu sukladno Zakonu o naknadi za imovinu oduzetu za vrijeme jugoslavenske komunističke vladavine („NN“ br. 92/96, 39/99, 43/00, 131/00, 27/01, 65/01 i 118/01, 80/02 i 81/02), odnosno o podnesenim zahtjevima za povrat oduzete imovine. S obzirom na utvrđeno činjenično stanje proizlazi da za navedene katastarske čestice iz ovoga Programa, nije bilo ni osnova da se podnesu zahtjevi za naknadu oduzete imovine sukladno Zakonu o naknadi za imovinu oduzetu za vrijeme jugoslavenske komunističke vladavine. Ukoliko se u narednim razdobljima utvrdi potreba, pristupiti će se promjenama predmetnog programa.

**8. POVRŠINE ODREĐENE ZA ZAKUP ZA RIBNJAKE**

 Na području Grada Omiša ne postoje površine poljoprivrednog zemljišta u vlasništvu Republike Hrvatske određene za zakup za ribnjake.

**9. POVRŠINE ODREĐENE ZA ZAKUP ZAJEDNIČKIH PAŠNJAKA**

 Na području Grada Omiša ne postoje površine poljoprivrednog zemljišta u vlasništvu Republike Hrvatske određene za zakup zajedničkih pašnjaka.

**10. POVRŠINE ODREĐENE ZA OSTALE NAMJENE**

 Na području Grada Omiša ne postoje površine poljoprivrednog zemljišta u vlasništvu Republike Hrvatske određene za ostale nepoljoprivredne namjene.

**11. ZAVRŠNE ODREDBE**

 Program se donosi na temelju dokumentacije koja je sastavni dio ovog Programa, a sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH („NN“ broj 27/2018):

* Kopije katastarskih planova s prikazom svih katastarskih čestica poljoprivrednog zemljišta u vlasništvu Republike Hrvatske za Grad Omiš;
* Zemljišnoknjižni izvadci i Posjedovni listovi iz e-baze Preglednika katastarskih podataka DGU i ZIS aplikacije zemljišno knjižnog sustava Ministarstva pravosuđa;
* Uvjerenja Splitsko-dalmatinske županije, Upravnog odjela za graditeljstvo i prostorno uređenje, Ispostava Omiš, da se predmetne katastraske čestice, prema važećem prostornom planu uređenja, nalaze izvan granica građevinskog područja;
* Očitovanje Ureda državne uprave u Splitsko-dalmatinskoj županiji, Ispostava Omiš, Služba za imovinsko-pravne poslove, o podnesenim zahtjevima za povrat oduzete imovine;
* Uvjerenje Hrvatskih šuma d.o.o., da predmetne katastraske čestice nisu obuhvaćene šumskogospodarskom osnovom, planovima za šume i šumska zemljišta u vlasništvu Republike Hrvatske;
* Očitovanje Hrvatskih voda, o pripadnosti predmetnih katastraskih čestica vodnom dobru;
* Uvjerenje Splitsko-dalmatinske županije, Upravnog odjela za graditeljstvo i prostorno uređenje, jesu li predmetne katastraske čestice u obuhvatu postojećeg i/ili planiranog sustava javnog navodnjavanja;
* Očitovanje Hrvatskog centra za razminiranje o stanju miniranosti predmetnih katastarskih čestica.

 Dokumentacija iz prethodnog stavka neće se objaviti u “Službenom glasniku Grada Omiša”.

 Ovaj Program stupa na snagu danom dobivanja suglasnosti od Ministarstva poljoprivrede i biti će objavljen u “Službenom glasniku Grada Omiša“.